Video: Miljoene kyk na truuk met suikerpakkieSkermgreep uit die video ŉ Man se oëverblindery-toertjie met ŉ sakkie suiker laat kykers verstom. Die video wat op Twitter gedeel is, is reeds meer as 5,5 miljoen keer gekyk. ŉ Man staan by ŉ vulstasie, skeur ŉ suikerpakkie oop en strooi die suiker uit die pakkie dan in sy linkerhand. Hy hou die leë sakkie in sy mond en gooi die suiker in die lug. Dan “vang” hy oënskynlik die suiker in sy regterhand en gooi die suiker weer terug in die sakkie. Volgens Ladbible is die video aanvanklik op TikTok gedeel deur die gebruiker @jadon.ray, waar dit meer as 6,5 miljoen keer gekyk is. Hier is die volledige video: I’ve watched this 57 times and still can’t figure it out ????‍???? (via jadon.ray/TT) pic.twitter.com/TjsFrm7Udg — Overtime (@overtime) February 25, 2022 Talle kykers reken egter hulle weet presies wat gebeur. “Al wat ek kan dink, is dat iemand anders vir hom die suiker aangee,” skryf een persoon. Dié raaiskoot word egter vinnig verwerp, toe ŉ ander daarop wys dat die man se hand slegs vir ŉ oomblik nie te sien is nie. Die beste raaiskoot kom van iemand wat reken die man het ŉ vals duim waarin hy suiker wegsteek. Wat dink jy?